เซี่ยงไฮ้คอมโพสิตปิดบวก 27.57 จุด นลท.จับตา PMI จีน
เซี่ยงไฮ้คอมโพสิตปิดบวก 27.57 จุด นลท.จับตา PMI จีน
26 มิ.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 27.57 จุด หรือ 0.87% ปิดที่ 3,185.44 จุด ในขณะที่นักลงานรอดูการเปิดเผยข้อมูลดัชนี PMI ของจีนในเดือนมิ.ย. หลังจากที่ดัชนีทรงตัวในช่วงเดือนพ.ค.
นายกัว ซู่ชิง ประธานคณะกรรมการกำกับดูแลการธนาคารของจีน กล่าวว่า ธนาคารพาณิชย์จีนต้องยกระดับมาตรการควบคุมความเสี่ยง ควบคู่ไปกับการพัฒนาด้านการบริการให้ดียิ่งขึ้น
นายกัวกล่าวในระหว่างการสัมมนาร่วมกับผู้บริหารระดับสูงของธนาคารพาณิชย์จีนว่า ธนาคารพาณิชย์ต้องให้ความสำคัญกับการควบคุมความเสี่ยงด้านสินเชื่อและสภาพคล่องมากเป็นพิเศษ พร้อมพัฒนาธุรกิจหลักของทางธนาคารให้มีประสิทธิภาพมากขึ้น